ՀՀ կառավարության համապատասխան որոշման հիման վրա 2011 թվականին առողջապահության նախարարության, Բաց հասարակության ինստիտուտի և Հայաստանի հակացավային և պալիատիվ օգնության ասոցիացիայի աջակցությամբ Ուռուցքաբանության ազգային կենտրոնում ստեղծվել է ամոքիչ (պալիատիվ) օգնության ուսումնական կենտրոն, որը կազմակերպել է բժիշկների հետդիպլոմային վերապատրաստման դասընթացներ` նպատակ ունենալով մասնագետներ պատրաստել ամոքիչ օգնության ապագա ծառայությունների համար (ինչպես Երևանում, այնպես էլ մարզերում): ՁԻԱՀ-ի, տուբերկուլոզի և մալարիայի դեմ պայքարի Գլոբալ հիմնադրամի կողմից ֆինանսավորվող ծրագրի շրջանակում 2011թ. ընթացքում միջազգային փորձագետների հետ ուսումնասիրվել և գնահատվել են ամոքիչ (պալիատիվ) ծառայության կարիքները, թարգմանվել և տեղայնացվել են բժիշկների և բուժքույրերի համար նախատեսված պալիատիվ խնամքի կրթական ծրագրերը, որոնցով վերապատրաստվել է բժշկական և բուժքույրական կրթական հաստատությունների 50 դասավանդող, ինչպես նաև մշակվել են պալիատիվ խնամքի ազգային ուղեցույցներ: